Ribe Stifts Adresseaviser, 1831-06-28
Aarhuus, d. 21de Junii. Efter at vi i neget over 3 Uger havde været saa lykkelige at have Deres Kal. Høiheder Prinds Frederik Ferdinand og høie Gemalinde hos os, afreiste Høistsamme i Søndags Morges Kl. 6, ledsaget af vore kjærligste Ønsker, forenet med det glade Haab, at vi maaskee til næste Sommer kunne vente at see det elskede Fyrstepar igjen hos os. Anviisning til Forebyggelse af Smitte ved indtræffende Cholera Epidemie. Erfaring har lært, at en ordentlig Levemaade sikkrest forebygger Anlægget til at blive smittet, især under den befrygtede Cholera Epidemie, der fornemmelig synes at angribe saadanne Personer, som enten ikke kunne eller ikke ville følge de almindelige diætetiske Forskrifter. Man er saaledes i Stand til for en Deel at svækkeSmittens Jndvirkning ved 1) at undgaae Opholdet i indsluttet, fordærvet og fugtig Luft. Denne maa derfor flittig renses og fornyes ved daglig at aabne Vinduerne og fjerne Alt, som fylder Luften med skadelige Uddunstninger. Hvis Sygdommen hersker i Nærheden, kan ruften desuden renses ved salpetersure og ChlorRøgninger, saaledes som senere bliver omtalt. 2) At vogte sig for Forkiølelse, deels ved ikke at udsætte sig for pludselig Vexel af Varme og Kulde, deels ved en passende Klædedragt; i Særdeleshed gavnligt er et varmt Bælte om Maven og uldne Klæder nærmest Kroppen, hvorved mild Hududdunstning befordres. J denne Henseende kunne ogsaa lunkne eller russiske Dampbade med Forsigtighed bruges. 3) Reenlighed saavel i Linned og Lagener, som ved Badning og Vaskning af Legemet; dog at ved kolde Bades Brug i fri kuft anvendes særdeles Forsigtighed, ligesom ved de varme Bade. 41 Daglig Bevægelse i fri Luft. 5) Afholdenhed fra uafbrudt Siælsanstrængelse, nedtrykkende Sindslidelser, især Ængstelse og Frygt, Nattevaagen og Alt, hvad der ellers svækker Legemet. 6) Maadehold i Spise og Drikke. Saavel Mangel paa disse, som en alt for stor Mængde og slet Beskaffenhed, har i denne Henseende en skadelig Jndstydelse. Man maa desaarsag afholde sig fra den uforsigtige Nydelse af alle sværtfordøielige, sure, fede, opblæsende Fødemidler, saasom raae, især umodne Frugter og Haugeurter, Kaal, Roer, Ærter, det Fede af Flesk, meget fede Fisk o. s. v. Gavnligt er det at tilberede Maden med en passende Tilsætning af de almindelige Kryderier. Af Drikkevare maae især undgaaes slet giæret eller suurt Øl, suur Melk, og en overvættes Nydelse af Brændeviin, hvilken især befordrer Anlægget for Smitten. Derimod vil en ringe Qvantitet af denne Drik, til beredet med krydrede og bittre Substantser, ikke skade de dertil Vante, ligesaalidet som en maadelig Nydelse af god Viin. - Man sikkrer sig dernæst mod Sygdommen ved ikke at udsætte sig for Smitten selv. Da denne, ifølge de hidtil gjorte Erfaringer, efter al Sandsynlighed kan forplante sig umiddelbart fra den Syge, deels ved Berørelse, deels igjennem den ham omgivende Luft og uddunstninger af hans Hud, Aande og udtømmelser, og formodentlig ogsaa ved de Klædningsstykker og andre Effecter, hvormed han i længere Tid har været i umiddelbar Berørelse, hvilke rimeligviis, ligesom den Syge selv, i nogen Tid kunne smitte, saa maa en Afsondring fra disse Gienstande fornemmelig tilraades. De Personer, som ifølge deres Kald ikke kunne afholde sig fra Omgang med den Syge, f. Ex. Læger, Præster, Sygevogtere o. s. v., iagttage følgende Regler: 1) De nærme sig uden mindste Frygt den Syge, hvilket de i denne Sygdom med saameget større Grund kunne giøre, som Erfaring har lært, at de tilbørlige Forsigtighedsregler betydeligen indskrænke Smitsomheden. 2) De besøge ikke fastende den Syge; men nyde forinden, efter Tiden paa Dagen, Caffe, Thee, Spiritus blandet med aromatiske, bittre Substantser, eller et Glas Viin; heller ikke naar de befinde sig ilde eller ere af hvilkensomhelst Aarsag meget hede eller meget kolde: de komme ikke altfor nær den Syges Aande eller Uddunstninger, hvis Skadelighed Brugen af Røg= eller Skraatobak, hyppig Lugten til aromatisk Eddike eller opløst Chlorkalk tildeels vil dæmpe. De blive ikke forlænge hos den Syge, og undgaae enhver overflødig Berørelse af ham. En Overkjole af voxet eller ferniseret Tøi, som benyttes ved Besøg hos den Syge, er ogsaa tilraadelig. Jnden de forlade den Syge, maae de skylle Munden rense, Næsen, vaske Ansigtet med koldt Vand og Hænderne med en svag Opløsning af Chlorkalk (2 Qv. til en Flaske Vand). De i Sygestuerne brugte Klæder maae ofte skiftes, udluftes og giennemrøges med Chiordamp; hvilket sidste ogsaa de ovennævnte Personer maae underkaste sig. (Fortsættes.)